
rendes/rendkívüli testületi ülésére


	Tárgy:
	[bookmark: _Hlk190250339]A helyi civil szervezetek 2025. évi beszámolójának, elszámolásának elfogadása

	Előterjesztő:
	Glöckner Henrik polgármester

	Előterjesztést készítette:
	Tenczlingerné Füle Mária jegyzői megbízott

	Előterjesztés száma:
	11. sz.

	Az előterjesztés a jogszabályi feltételeknek megfelel:
	igen


	A döntéshez szükséges többség:
	egyszerű/minősített

	Döntési forma:
	rendelet/határozat (normatív, hatósági, egyéb)

	Az előterjesztést 
	nyílt ülésen kell/zárt ülésen kell/zárt ülésen lehet tárgyalni

	Véleményezésre megkapta:
	Glöckner Henrik polgármester




Tisztelt Képviselő-testület!

Mórágy Község Önkormányzatának Képviselő-testülete 2025. május 21-i ülésén döntött a helyi civil szervezeteknek nyújtandó támogatásokról az alábbi határozatok szerint:
 61/2025.(V.21.) Összetartás Mórágyért Egyesület 360 000 Ft, 62/2025.(V.21.) Hagyományőrző Német Nemzetiségi Egyesület 200 000 Ft, 63/2025.(V.21.) Mórágyi Német Nemzetiségi Néptáncegyüttes 700 000 Ft, 64/2025.(V.21.) Mórágyi Sport Egyesület 1.800.000,- Ft, 65/2025. (V.21.) Völgységi Lovas Egyesület 200 000 Ft, 66/2025.(V.21.) Mórágyi Iskola Jövőjéért Alapítvány 240 000 Ft támogatásban részesült.
A Képviselő-testület helyi civil szervezetek, alapítványok, egyházak pénzügyi támogatásáról szóló 13/2013.(XI.4.) önkormányzati rendelete értelmében a támogatott civil szervezetnek a támogatás évét követő év január 31. napjáig el kell számolnia a kapott támogatással. Ezen kötelezettségnek minden támogatott szervezet eleget tett. A benyújtott pénzügyi és szakmai beszámolók alapján az alábbi összegzést teszem az elszámolásokról:

· Völgységi Lovas Egyesület
Egyéni és kiscsoportos terápiás foglalkozásokat bonyolítottak a 2025-ös évben, iskolaidőben hétfőnként lovas szakkört tartottak sajátos nevelési igényű gyermekeknek. Tanév végén a Mórágyi Általános Iskola és Mórágyi Óvoda tanulóit és pedagógusait hívták meg egy egész napos kirándulásra, nyáron lovas tábort szerveztek. Két tábor a mozgássérültek intenzív terápiájára, a harmadik pedig a tanulási és viselkedési zavarokkal kűzdő gyermekek fejlesztésére irányult. Augusztusban folytatták az „Éld meg! a mórágyi pillanatot” programsorozatot, helyi/környékbeli termelőkkel együttműködve borvacsorát és napfelkeltés programot tartottak.. Versenyzőik szép eredménnyel szerepeltek az országos és regionális díjugrató versenyeken. A támogatás teljes összegét szénabála beszerzésére fordították. 

· Hagyományőrző Német Nemzetiségi Egyesület
A falu minden rendezvényén részt vett az Egyesület, és hol munkájukkal, hol anyagi támogatással segítettek, úgymint Kiszebáb égetés, Májusfa állítás, Szent Iván tűzi rendezvény, Gránit Fesztivál, Márton Nap, Adventi vásár. Parkosítást és virágosítást végeztek a Kultúrotthonban, Közösségi Házban, a központi téren, a templomkertben és orvosi rendelőnél. A Faluszépítő Program keretén belül részt vettek a kiégett buszmegálló felújításában. A támogatási összeget az éves kirándulásuk költségeinek egy részére fordították.

· Mórágyi Német Nemzetiségi Néptáncegyüttes
A 2025-ös évben is több felkérést kaptak bálokon, rendezvényeken hagyományőrző műsorok bemutatására, illetve lehetőségük nyílt az ausztriai Sankt Michael im Lungau városában megrendezett nemzetközi fesztiválon való bemutatkozásra. A Landesrat által meghirdetett minősítőn a szakmai zsűri ezüst minősítését nyerték el. Az Egyesület elismerő oklevelet kapott a Csoóri Sándor Program támogatójáról a Kultúráért és Innovációért Felelős minisztertől. A kapott támogatást az ausztriai Sankt Michael im Lungau városában megrendezett nemzetközi fesztiválon való részvétel költségeinek egy részére fordították.

· Összetartás Mórágyért Egyesület
A falu minden rendezvényén részt vett az Egyesület, és hol munkájukkal, hol anyagi támogatással segítettek, úgymint Kiszebáb égetés, Májusfa állítás, Szent Iván tűzi rendezvény, Gránit Fesztivál, Márton Nap, Adventi vásár. Csatlakoztak a Falu szépítő programhoz az ültetésben segédkeztek. Szeptemberben tartották meg a Mindenki Névnapja majd októberben az Idősek Világnapja rendezvényt. Decemberben részt vállaltak a Mórágyi Betlehem és a Falu Karácsonyfájának felállításában, az Adventi Vásárban. A falu minden rendezvényén, ami megtartásra került megjelentek és segítettek. A támogatás teljes összegét a rendezvényeik megszervezésére fordították.


· Mórágyi Sport Egyesület
A kapott támogatásból működési költségeiket fedezték, így az éves könyvelői munkadíjat, sportorvosi vizsgálat díját, a pályázati közreműködés díjait, kötelező és CASCO biztosítást, tisztítószerek beszerzését, vízdíjat.

- Mórágyi Iskola Jövőjéért Alapítvány
Az Alapítvány célja a támogatás felhasználásával a Mórágyi Általános Iskola infrastruktúrális feltételeinek javítása és a kulturális nevelés támogatása volt. A támogatási összeget ügyvédi munkadíjra, anyagbeszerzésre, LED fal bérleti díjára fordították.
A részletes szakmai és pénzügyi beszámolók a rendeletben előírt mellékletekkel együtt az előírt határidőben benyújtásra kerültek. 

Kérem a Tisztelt Képviselő-testületet, hogy az előterjesztést megtárgyalni, a határozati javaslatokat elfogadni szíveskedjen.

Határozati javaslat I.

Mórágy Község Önkormányzatának Képviselő-testülete a Völgységi Lovas Egyesület 2025. évi szakmai és pénzügyi beszámolóját elfogadja.
Határozati javaslat II.

Mórágy Község Önkormányzatának Képviselő-testülete a Hagyományőrző Német Nemzetiségi Egyesület 2025. évi szakmai és pénzügyi beszámolóját elfogadja.

Határozati javaslat III.

Mórágy Község Önkormányzatának Képviselő-testülete a Mórágyi Német Nemzetiségi Néptáncegyüttes 2025. évi szakmai és pénzügyi beszámolóját elfogadja.

Határozati javaslat IV.

Mórágy Község Önkormányzatának Képviselő-testülete az Összetartás Mórágyért Egyesület 2025. évi szakmai és pénzügyi beszámolóját elfogadja.

Határozati javaslat V.

Mórágy Község Önkormányzatának Képviselő-testülete a Mórágyi Sport Egyesület 2025. évi szakmai és pénzügyi beszámolóját elfogadja.

Határozati javaslat VI.

Mórágy Község Önkormányzatának Képviselő-testülete a Mórágyi Iskola Jövőjéért Alapítvány 2025. évi szakmai és pénzügyi beszámolóját elfogadja.


Mórágy, 2026. február 5.
								

Glöckner Henrik sk.
								 polgármester

